VEGA og Volcano præsenterer

**Energiske WhoMadeWho fester i VEGA**

*2012 har været året, hvor hyperproduktive WhoMadeWho endnu en gang understregede deres status som et af Danmarks bedste livebands. Oplev hvorfor når trioen den 15 december spiller i Store VEGA.*

WhoMadeWho har ikke ligget på den lade side i 2012 med udgivelsen af det roste album *Brighter*, en ep i samarbejde med Mark Lanegan, udsolgte turneer i Tyskland og Frankrig samt to nomineringer til årets Steppeulv-pris.   
  
**Årets livenavn**  
Electrorockerne er til Steppeulv-prisen nomineret som årets orkester og årets livenavn. Sidstnævnte nominering er utroligt rammende, da det er umuligt at gå surmulet fra en [WhoMadeWho](http://www.whomadewho.dk/) koncert. Trioen leverer altid koncerter på et utrolig højt niveau, hvor smilene smitter og fødderne danser med fra første beat.

**Unik koncert**

Bandets seneste koncert i VEGA var en spejlvendt koncert i forbindelse med Frost Festival 2012. Her stod bandet på scenen med ryggen til salen og med et feststemt publikum på scenen. Der blev således vendt op og ned på afstanden - både den fysiske og den mentale - mellem band og publikum. [Se](http://www.youtube.com/watch?v=hD6pyoyCguU) liveoptagelsen fra den unikke koncert.

**Fakta om koncerten**:  
WhoMadeWho  
15. december kl. 22  
Store VEGA, Enghavevej 40, 1674 Kbh. V  
Pris: 180 kr. + gebyr – Køb billetter via [www.vega.dk](http://www.vega.dk), Billetnet og på posthuse.   
Læs mere på: <http://vega.dk/arrangementer/whomadewho-7777.html>

*For yderligere oplysninger kontakt venligst*

Bettina Balle - Kommunikationsmedarbejder, VEGA, [bb@vega.dk](mailto:bb@vega.dk) - 3326 0959